CELEX: 32014R0743
Language: hu
Date: 2014-07-09 00:00:00
Title: A Bizottság 743/2014/EU rendelete ( 2014. július 9. ) a 601/2012/EU rendeletnek az elemzések minimális gyakoriságát meghatározó VII. melléklete felváltásáról  EGT-vonatkozású szöveg

10.7.2014   
            
            
               HU
            
            
               Az Európai Unió Hivatalos Lapja
            
            
               L 201/1
            
         A BIZOTTSÁG 743/2014/EU RENDELETE
   (2014. július 9.)
   a 601/2012/EU rendeletnek az elemzések minimális gyakoriságát meghatározó VII. melléklete felváltásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 14. cikke (1) bekezdésére,
   mivel:
   
               (1)
            
            
               A 601/2012/EU bizottsági rendelet (2) VII. melléklete a hatálya alá tartozó tüzelőanyagok és egyéb anyagok tekintetében meghatározza, hogy az üzemeltetőknek a számítási tényezők megállapításához szükséges elemzéseket milyen minimális gyakorisággal kell elvégezniük.
            
         
               (2)
            
            
               A 601/2012/EU rendelet 35. cikke alapján a szóban forgó rendelet VII. mellékletét rendszeresen, első ízben legkésőbb 2 évvel a 601/2012/EU rendelet hatálybalépését követően felül kell vizsgálni.
            
         
               (3)
            
            
               A VII. mellékletben felsorolt tüzelőanyagok és egyéb anyagok besorolása és osztályozása a kibocsátás mennyiségének kiszámításánál használt megfelelő tényezők egységesebb alkalmazása érdekében pontosítást igényel, ezért helyénvaló módosítani a 601/2012/EU rendelet VII. mellékletét.
            
         
               (4)
            
            
               Az egyértelműség kedvéért indokolt a 601/2012/EK rendelet VII. mellékletét új melléklettel felváltani.
            
         
               (5)
            
            
               A 601/2012/EU rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Éghajlatváltozási Bizottság véleményével,
            
         ELFOGADTA EZT A RENDELETET:
   1. cikk
   A 601/2012/EU rendelet VII. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 9-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 275., 2003.10.25., 32. o.
   
   
      (2)  A Bizottság 2012. június 21-i 601/2012/EU rendelete az üvegházhatást okozó gázok kibocsátásának a 2003/87/EK európai parlamenti és tanácsi irányelvnek megfelelő nyomon követéséről és jelentéséről (HL L 181., 2012.7.12., 30. o.).
   
      MELLÉKLET
      
         
            „VII. MELLÉKLET
            Az elemzések minimális gyakorisága (35. cikk)
            
                        Tüzelőanyag/egyéb anyag
                     
                     
                        Az elemzések minimális gyakorisága
                     
                  
                        Földgáz
                     
                     
                        Legalább hetente
                     
                  
                        Egyéb gázok, különös tekintettel a szintézisgázra és a technológiai gázokra (vegyes finomítói gáz, kokszolókemence-gáz, kohógáz és konvertergáz)
                     
                     
                        Legalább naponta – a különböző napszakokban a megfelelő eljárásokkal
                     
                  
                        Fűtőolaj (például könnyű, közepesen nehéz és nehéz fűtőolaj, bitumen)
                     
                     
                        A fűtőolaj 20 000 tonnájaként, legalább évente hatszor
                     
                  
                        Szén, kokszszén, petrolkoksz, tőzeg
                     
                     
                        A tüzelőanyag/egyéb anyag 20 000 tonnájaként, legalább évente hatszor
                     
                  
                        Egyéb tüzelőanyagok
                     
                     
                        A tüzelőanyag 10 000 tonnájaként, legalább évente négyszer
                     
                  
                        Kezeletlen szilárd hulladék (tisztán fosszilis vagy biomassza/fosszilis vegyesen)
                     
                     
                        A hulladék 5 000 tonnájaként, legalább évente négyszer
                     
                  
                        Folyékony hulladék, előkezelt szilárd hulladék
                     
                     
                        A hulladék 10 000 tonnájaként, legalább évente négyszer
                     
                  
                        Karbonátos ásványok (beleértve a mészkövet és a dolomitot)
                     
                     
                        Az ásványi anyagok 50 000 tonnájaként, legalább évente négyszer
                     
                  
                        Agyagok és palák
                     
                     
                        50 000 tonna CO2-nek megfelelő anyagmennyiségenként, legalább évente négyszer
                     
                  
                        Egyéb anyagok (elsődleges, köztes és késztermékek)
                     
                     
                        Az anyag típusától és a variációtól függően 50 000 tonna CO2-nek megfelelő anyagmennyiségenként, legalább évente négyszer”